## Odluka o raspodijeli sredstava za financiranje obrazovnih, kulturnih, znanstvenih i zdravstvenih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2012. godinu

### NN 137/2012 (12.12.2012.), Odluka o raspodijeli sredstava za financiranje obrazovnih, kulturnih, znanstvenih i zdravstvenih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2012. godinu

VLADA REPUBLIKE HRVATSKE

2899

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 6. prosinca 2012. godine donijela

ODLUKU

O RASPODJELI SREDSTAVA ZA FINANCIRANJE OBRAZOVNIH, KULTURNIH, ZNANSTVENIH I ZDRAVSTVENIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI IZ SREDSTAVA DRŽAVNOG PRORAČUNA REPUBLIKE HRVATSKE ZA 2012. GODINU

I.

Sredstva iz Državnog proračuna Republike Hrvatske za 2012. godinu, osigurana u Razdjelu 025 – Ministarstvo financija, Glavi 02506 Ministarstvo financija – ostali izdaci države, Programu 2305 Obveze Republike Hrvatske prema međunarodnim sporazumima s Bosnom i Hercegovinom, Aktivnosti 539061 – Poticaj za obrazovanje, kulturu, znanost i zdravstvo u Bosni i Hercegovini, računu 361 Pomoći inozemnim vladama, u ukupnom iznosu od 15.000.000,00 kuna, raspoređuju se za financiranje sljedećih programa i projekata:

|  |  |  |
| --- | --- | --- |
| 1. | programima i projektima iz područja kulture | 3.408.000,00 kuna |
| 2. | programima i projektima iz područja obrazovanja i znanosti | 5.200.000,00 kuna |
| 3. | programima i projektima iz područja zdravstva | 3.950.000,00 kuna |
| 4. | programima i projektima iz ostalih područja | 2.442.000,00 kuna. |

II.

Zadužuju se Ministarstvo kulture, Ministarstvo znanosti, obrazovanja i sporta, Ministarstvo zdravlja i Državni ured za Hrvate izvan Republike Hrvatske da, s pravnim osobama/nositeljima programa i projekata iz točke I. ove Odluke, najkasnije u roku od 7 dana od dana donošenja ove Odluke, donesu odluke o financijskoj potpori za provedbu odobrenih programa i projekata.

III.

Ovlašćuje se Ministarstvo financija da nadležnim tijelima iz točke II. ove Odluke izvrši prijenos sredstava koja su osigurana za ovu namjenu u Državnom proračunu Republike Hrvatske za 2012. godinu, u skladu s raspodjelom sredstava utvrđenom u točki I. ove Odluke i zahtjevima nadležnih ministarstava.

IV.

Popisi odobrenih programa i projekata iz područja kulture, obrazovanja i znanosti, zdravstva i ostalih područja u 2012. godini iz točke I. ove Odluke sastavni su dio ove Odluke.

V.

Ova Odluka stupa na snagu danom donošenja, a objavit će se u »Narodnim novinama« i na internetskoj stranici Ministarstva vanjskih i europskih poslova.

Klasa: 612-08/12-01/02

Urbroj: 50301-09/09-12-3

Zagreb, 6. prosinca 2012.

Predsjednik

Zoran Milanović, v. r.

POPIS ODOBRENIH PROGRAMA I PROJEKATA IZ PODRUČJA KULTURE U 2012. GODINI

|  |  |  |  |  |
| --- | --- | --- | --- | --- |
| Redni broj | NAZIV INSTITUCIJE | MJESTO | NAZIV PROGRAMA | ODOBRENI IZNOS (kn) |
| 1. | Hrvatsko amatersko kazalište Travnik | Jankovići, Travnik | Uređenje kazališne dvorane | 188.000,00 |
| 2. | HNK u Mostaru | Mostar | Dovršetak izgradnje zgrade HNK | 500.000,00 |
| 3. | Matica hrvatska Mostar | Mostar | Mostarsko proljeće 2012. | 100.000,00 |
| 4. | Synopsis d.o.o. | Sarajevo | Izdavački program za 2013. godinu | 500.000,00 |
| 5. | Udruga građana »Dijalog« | Mostar | STATUS - Magazin za političku kulturu i društvena pitanja | 200.000,00 |
| 6. | HKD Napredak | Sarajevo | Proširenje i adaptacija knjižnice | 220.000,00 |
| 7. | Franjevački samostan sv. Petra i Pavla Gorica | Livno | Konzervatorsko-restauratorski radovi na pročelju i tornjevima crkve | 500.000,00 |
| 8. | HKUD »Seljačka sloga« Trebižat | Čapljina | Obnova doma kulture | 200.000,00 |
| 9. | Narodna knjižnica Široki Brijeg | Široki Brijeg | Uređenje interijera | 600.000,00 |
| 10. | Zajednica povratnika Bosanske Posavine | Derventa | Dovšetak obnove društvenog doma | 200.000,00 |
| 11. | Franjevački samostan Plehan | Derventa | Pokrivanje zgrade muzeja, galerije i knjižnice | 200.000,00 |
| UKUPNO: | | | | 3.408.000,00 |

POPIS ODOBRENIH PROGRAMA I PROJEKATA IZ PODRUČJA OBRAZOVANJA I ZNANOSTI U 2012. GODINI

|  |  |  |  |  |
| --- | --- | --- | --- | --- |
| Redni broj | NAZIV INSTITUCIJE | MJESTO | NAZIV PROGRAMA | ODOBRENI IZNOS (kn) |
| 1. | Hrvatsko katoličko dobrotvorno društvo | Sarajevo | Izgradnja studentskog doma | 3.000.000,00 |
| 2. | Katolički školski centar »Ivana Pavao II.« | Bihać | Dovršetak izgradnje zgrade Katoličkog školskog centra – Škola za Europu »Ivan Pavao II«, Gimnazije i Osnovne škole u Bihaću | 650.000,00 |
| 3. | Općina Posušje | Posušje | Osnovna škola – ugradnja vanjskih otvora | 670.000,00 |
| 4. | Osnovna škola »Ivan Goran Kovačić« | Gojevići | Zamjena stolarije na zgradi škole | 150.000,00 |
| 5. | MZ Ponijevo | Žepče | Izgradnja osnovne škole | 400.000,00 |
| 6. | OŠ Uskoplje | Uskoplje | Izmjena prozora | 330.000,00 |
| UKUPNO: | | | | 5.200.000,00 |

POPIS ODOBRENIH PROGRAMA I PROJEKATA IZ PODRUČJA ZDRAVSTVA U 2012. GODINI

|  |  |  |  |  |
| --- | --- | --- | --- | --- |
| Redni broj | NAZIV INSTITUCIJE | MJESTO | NAZIV PROGRAMA | ODOBRENI IZNOS (kn) |
| 1. | Dom za stare i nemoćne osobe »Rama« | Prozor-Rama | Izgradnja Doma za stare i nemoćne osobe »Rama« | 1.100.000,00 |
| 2. | Dom zdravlja | Novi Travnik | Završetak gradnje ambulante | 390.000,00 |
| 3. | Opća bolnica | Jajce | Nabava aparata za video gastroskopiju i kolonoskopiju | 380.000,00 |
| 4. | Hrvatska bolnica »Dr. fra Mato Nikolić« | Nova Bila | Nabava medicinske opreme | 500.000,00 |
| 5. | Vlada Županije Posavske | Orašje | Tehnički blok Opće bolnice Orašje – zanatski radovi | 580.000,00 |
| 6. | Vlada Županije Posavske | Orašje | Opremanje bolničke kuhinje | 1.000.000,00 |
| UKUPNO: | | | | 3.950.000,00 |

POPIS ODOBRENIH PROGRAMA I PROJEKATA IZ OSTALIH PODRUČJA U 2012. GODINI

|  |  |  |  |  |
| --- | --- | --- | --- | --- |
| Redni broj | NAZIV INSTITUCIJE | MJESTO | NAZIV PROGRAMA | ODOBRENI IZNOS (kn) |
| 1. | MZ Slatina | Slatina, Teslić | Rekonstrukcija i asfaltiranje puta | 1.050.000,00 |
| 2. | Udruga »Hrvatski dom« Ljubija | Ljubija | Obnova i rekonstrukcija niskonaponske mreže za: Briševo, Raljaš, Žune i Gornja Ravska | 1.150.000,00 |
| 3. | Udruga povratnika i poljoprivrednih proizvođača »Gornji kraj« Ljubljenica | Stolac | Izgradnja vodospremnika | 242.000,00 |
| UKUPNO: | | | | 2.442.000,00 |

Odluka, NN 137/2012-2899